**«Теректі ауданының білім беру бөлімі» ММ-сі азаматтық қызметкер лауазымының бос орнына конкурс жариялайды**

Подстепное ауылы Лингвистикалық гимназияның директоры, Абай ауылы Абай атындағы ЖОББМ директоры, Ақсоғым ауылы Восход ЖОББМ, Бозай ауылы Таран НОМ директоры, Богдановка ауылы Богдановка НОМ директоры.

**Біліктілік талаптар:**

1) жоғары және жоғары білімнен кейінгі білімінің болуы (педагогикалық немесе бейіні бойынша);

2) педагогикалық жұмыс өтілінің бес жылдан кем болмауы немесе білім беру ұйымының бейініне сәйкес білім беру білім беру ұйымдарында немесе ұйымдарда басқарушылық қызметте жұмыс өтілінің бес жылдан кем болмауы;
      3) бірінші немесе жоғары біліктілік санатының болуы;

4) үш жылдан кем емес педагогикалық салада әкімшілік жұмыс тәжірибесінің болуы немесе білім беру ұйымының бейініне сәйкес білім беру білім беру ұйымдарында немесе ұйымдарда басқарушылық қызметте жұмыс өтілінің бес жылдан кем болмауы;

5) облыстық білім басқармасының кандидатура бойынша келісімінің болуы;
      6) сотталмаған болуы тиіс.

**Лауазымдық міндеттері:** Білім беру ұйымының қызметін оның жарғысына және басқа да нормативтік құқықтық актілерге сәйкес басқарады. Мемлекеттік жалпыға міндетті білім беру стандартын педагогикалық және әдістемелік кеңеспен бірлесе отырып іске асыруды ұйымдастырады. Жұмыс жоспарын, бағдарламалар мен жұмыс жоспарларын бекітеді. Бекітілген учаскедегі балаларды жалпыға міндетті оқытумен қамтамасыз ету заңына сәйкес жалпыға міндетті оқытумен қамтамасыз етеді. Оқу-тәрбие процесінің ғылыми-әдістемелік және материалдық-техникалық базасын ұйымдастырады және жетілдіреді. Оқу-тәрбие процесін әдістемелік қамтамасыз етуді ұйымдастырады және жетілдіреді. Қазіргі заманғы ақпараттық технологиялардың дамуын қамтамасыз етеді.
      Педагогикалық ұйымдар, әдістемелік бірлестіктер, балалар ұйымдары қызметіне ықпал етеді. Білім беру құқығына берілген лицензиясына сәйкес оқушылар, тәрбиеленушілер контингентін қалыптастырады, оқушылар мен тәрбиеленушілерді әлеуметтік қорғауды қамтамасыз етеді. Жетім балалар мен ата-анасының қамқорлығынсыз қалған балалардың арасынан шыққан тәрбиеленушілердің заңды құқығы мен мүдделерін (жеке, мүліктік, тұрғын үй, еңбек және басқа да) қорғайды, олардың туысқандық байланысын қолдай үшін оларға жағдай жасау бойынша шаралар қабылдайды. Оқу-тәрбие процесі кезінде білім алушылардың (тәрбиеленушілердің) және білім беру ұйымы қызметкерлерінің өмір қауіпсіздігі мен денсаулығын сақтауға қажетті жағдай жасайды. Белгіленген заңнама шегінде білім беру ұйымының мүлкі мен құралдарына иелік етеді, жыл сайын құрылтайшылардың қаржылық және материалдық қаражаттың түсуі және жұмсалуы туралы есебін береді.
      Нормативтік талаптарға сәйкес есеп жүргізіп, оқу-материалдық базаның сақталуын және толықтырылуын қамтамасыз етеді, ішкі еңбек тәртібі ережесін, санитариялық-гигиеналық режимді, еңбекті қорғау және техника қауіпсіздігін сақтау үшін жауап береді.
      Педагог кадрларды және қосымша қызметшілерді іріктеуді және жұмысқа тартуды жүзеге асырады, басқару құрылымын, қызметкерлердің штаттық кестесін, лауазымдық нұсқаулығын бекітеді, олардың кәсіби шеберлігін арттыру үшін жағдай жасайды. Педагогикалық кеңесті басқарады. Белгіленген тәртіп бойынша қызметкерлерді аттестаттауға дайындауға қатысады. Қызмет барысында айрықша көзге түскен оқытушылар мен білім беру ұйымдарының қызметкерлерін өзінің құзыретіне қарай марапаттауға және көтермелеуге ұсынады және өз құзыретінің шегінде жаза қолданады.
      Жұртшылықпен, ата-аналармен (немесе оларды алмастырушы адамдармен) байланысты жүзеге асырады. Мемлекеттік және басқа да ұйымдарда білім беру ұйымының атынан өкілдік етеді, қажетті есеп құжаттарын дайындау мен ұсынуды қамтамасыз етеді. Компьютерлік сауаттылықты, ақпараттық-коммуникациялық құзіреттіліктімеңгерген.
**Лауазымдық жалақысы қызмет өткерген жылдарына байланысты:** 82976 – 99281 теңгеге дейін.

**Конкурсқа қатысу үшін қажетті құжаттар тізбесі:**

1. Конкурстық комиссия торағасы атына тұрғылықты тіркеу орнын, нақты тұратын жерін, байланыс телефондарын көрсетумен қоса өтініш;
2. жеке тұлғаны куәландыратын құжат көшірмесі;
3. білім туралы құжат көшірмесі;
4. еңбек кітапшасының көшірмесі;
5. Кадр есебі бойынша толтырылған іс парағы фотомен (нақты мекен жайы мен телефондары);
6. бар жазалар мен көтермелеулерді көрсете отырып бұрынғы жұмыс орнынан өндірістік мінездеме;
7. бар біліктілік санат немесе ғылыми дәрежесі туралы құжат көшірмесі;
8. медициналық куәландырудан өтуі туралы құжат;
9. сотты болмағандығы туралы анықтама ұсынуы қажет.

Конкурсқа катысу үшін кандидаттар құжаттарының көшірмелерін нотариалды немесе кадр қызметімен куәландырсын.

Конкурсқа қатысу үшін қажетті құжаттар Теректі ауданының білім беру бөліміне осы хабарлама аудандық «Теректі жаңалығы - Теректинская новь» газетінде конкурстың өткізілетіні туралы жарияланған сәттен бастап 15 жұмыс күн ішінде мына мекен-жай бойынша тапсырылуы тиіс:

**БҚО, Теректі ауданы Федоровка ауылы Чапаев көшесі 135 Теректі ауданы білім беру бөлімі. Анықтама телефоны: 23 – 0-54, 40-0-37.**

Хабарлама 2015 жылдың 20 наурыздағы №13 «Теректі жаңалығы – Теректинская новь» аудандық қоғамдық-саяси газетінде жарияланды.